Інспэкцыя МПЗ Беларусі па Магілёўскай вобласьці

**Інспэ́кцыя МПЗ Белару́сі па Магілё́ўскай во́бласьці** — управа Міністэрства па падатках і зборах Беларусі па Магілёўскай вобласьці.

На 2021 год улучала:
* кіраўніцтва ў складзе начальніцы, яе 1-й намесьніцы і 2-х намесьнікаў;
* 7 управаў — 1) уліку падаткаў, што налічвала 2 аддзелы: аналітычны, уліку і спагнаньня плацяжоў, 2) арганізацыйнай кантрольнай працы, 3) камэральнага кантролю, 4) апэратыўных захадаў, што ўлучала 1-ы і 2-і аддзелы, 5) інфармацыйна-растлумачальнай працы, у тым ліку аддзел наўпроставага падаткаабкладаньня і сэктар ускоснага падаткаабкладаньня, 6) падаткаабкладаньня фізычных асобаў, 7) інфармацыйных тэхналёгіяў, што ўлучала службу суправаджэньня інфармацыйных сыстэмаў і аддзяленьне інфармацыйнага забесьпячэньня;
* 3 аддзелы — 1) юрыдычны, 2) арганізацыйна-кадравай працы, 3) бухгальтарскага ўліку і справаздачнасьці;
* сэктар інфармацыйнай бясьпекі і спэцпрацы і аддзяленьне арганізацыйна-тэхнічнага забесьпячэньня.

## Задачы
Паводле Палажэньня 2017 году, «асноўнымі задачамі інспэкцыі МПЗ па Магілёўскай вобласьці ёсьць:
# ажыцьцяўленьне ў межах сваёй кампэтэнцыі кантролю за выкананьнем падатковага заканадаўства, улучна з кантролем за правільнасьцю вылічэньня, своечасовасьцю і поўнасьцю сплаты падаткаў, збораў і іншых абавязковых плацяжоў у бюджэт, у тым ліку ў дзяржаўныя мэтавыя бюджэтныя фонды, у выпадках, усталяваных заканадаўчымі актамі, заканадаўства аб прадпрымальніцтве, ліцэнзаваньні дзейнасьці ў галіне гульнявога бізнэсу і дэкляраваньня фізычнымі асобамі даходаў і маёмасьці;
# ажыцьцяўленьне кантролю за выкананьнем заканадаўства, якое рэгулюе вытворчасьць і абарачэньне алькагольнай, нехарчовай сьпіртазьмяшчальнай прадукцыі, нехарчовагаа этылявага сьпірту і тытунёвых вырабаў, абарачэньне тытунёвай сыравіны;
# ажыцьцяўленьне кантролю за дзейнасьцю ў галіне гульнявога бізнэсу і выкананьнем заканадаўства пры ажыцьцяўленьні дзейнасьці ў гэтай галіне;
# улік належных да сплаты і фактычна сплачаных сумаў падаткаў і іншых абавязковых плацяжоў у бюджэт;
# распрацоўка прапановаў у пытаньнях рэгуляваньня і кіраваньня ў галіне падаткаабкладаньня;
# папярэджаньне, выяўленьне і спыненьне парушэньняў заканадаўства ў межах сваё кампэтэнцыі;
# стварэньне камфортных умоваў для выкананьняў плацежнікамі падатковых абавязкаў».

## Тэрытарыяльныя падразьдзяленьні
На 2021 год Інспэкцыя МПЗ Беларусі па Магілёўскай вобласьці налічвала 11 тэрытарыяльных інспэкцыяў:
* 8 па раёнах Магілёўскай вобласьці — Асіпавіцкім, Бабруйскім, Быхаўскім, Горацкім, Касьцюковіцкім, Крычаўскім, Магілёўскім і Шклоўскім;
* 2 — па Кастрычніцкім і Ленінскім раёнах Магілёва;
* 1 па Бабруйску.

Пры гэтым, 7 з 8 раённых інспэкцыяў, акрамя Магілёўскага раёну, ахоплівалі 2 і больш раёнаў Магілёўскай вобласьці.

## Крыніцы

## Вонкавыя спасылкі
* 
** Папярэдняе кансультаваньне грамадзянаў працаўнікамі Інспэкцыі МПЗ па Магілёўскай вобласьці
** Зьвесткі аб плацяжах у рэспубліканскіх і мясцовы бюджэт па раёнах Магілёўскай вобласьці
** Даходы бюджэту Магілёўскай вобласьці
** Магілёўскія абласныя падаткі

Катэгорыя:Абласныя ўправы МПЗ Беларусі
Катэгорыя:Магілёўскі абласны выканаўчы камітэт
Катэгорыя:Ленінскі раён (Магілёў)
Катэгорыя:Арганізацыі Магілёву
Катэгорыя:Выканаўчая ўлада Магілёўскай вобласьці